----

----

I Teave

Kontrollikoda

----

SÕLTUMATU AUDIITORI ARUANNE KONTROLLIKOJA 2004. EELARVEAASTA RAAMATUPIDAMISKONTODE KOHTA

(2005/C 299/01)

TEADE LUGEJALE

Kontrollikoja haldusjuhtimist puudutavaid kontosid on alates 1987. eelarveaasta lõppemisest igal aastal kontrollinud sõltumatu audiitor, ilma et see piiraks Euroopa Ühenduse asutamislepingu artikli 248 (mille kohaselt vastutab kontrollikoda ühenduse kõigi tulude ja kulude kontrollimise eest) ning sama lepingu artikli 276 (mis puudutab eelarve täitmisele heakskiidu andmist) sätete kohaldamist.

Kontrollikoja sõltumatu audiitori poolt eelarveaastate 1987–1991 kontode kohta koostatud aruanded saadeti ainult Euroopa Parlamendi eelarvekontrollikomisjoni esimehele.

Vastavalt kontrollikoja liikmete 8. juuli 1993. aasta istungi otsusele ilmuvad sõltumatu audiitori aruanded alates 1992. eelarveaastast Euroopa Liidu Teatajas.

Kontrollikoja nimel

kontrollikoja president

Hubert WEBER

----

SISUKORD

Tõend 31. detsembri 2004. aasta seisuga finantsselgituste korrektsuse ja õigsuse kohta

Aruanne haldus- ja raamatupidamiskorra, finantsjuhtimise usaldusväärsuse ja sisekontrollisüsteemi kohta

Finantsselgitused 31. detsembri 2004. aasta seisuga

Tõend 31. detsembri 2004. aasta seisuga finantsselgituste korrektsuse ja õigsuse kohta

Euroopa Kontrollikoja liikmetele

Kooskõlas Euroopa Kontrollikoja antud juhtnööridega oleme läbi vaadanud:

Raamatupidamisandmete ja finantsselgituste eest vastutab Euroopa Kontrollikoda. Meie ülesanne on oma auditi põhjal anda raamatupidamisandmete ja finantsselgituste kohta arvamus.

Viisime auditi läbi kooskõlas rahvusvaheliste auditistandarditega. Standardites nõutakse audititöö planeerimist ja läbiviimist viisil, mis tagaks piisava kindluse, et raamatupidamisandmed ja finantsselgitused ei sisalda olulisel määral ebatäpsusi. Vastavalt nõuetele vaadati auditi käigus valimi alusel läbi tõendusmaterjal raamatupidamisandmetes ja finantsselgitustes esitatud summade ja teabe kohta. Samuti sisaldab audit hinnangut raamatupidamises kasutatud arvestus- ja aruandlusprintsiipide ja -tavade ning Euroopa Kontrollikoja poolt aruande koostamiseks tehtud tähtsamate eelarvestuste kohta ning ülevaadet nende üldesituse kohta. Leiame, et audit andis piisava aluse alltoodud arvamuse esitamiseks.

Oleme seisukohal, et lisatud raamatupidamisandmed ja finantsselgitused annavad finantsmääruse ja selle rakenduseeskirjadele, üldtunnustatud arvestus- ja aruandlusprintsiipidele ning Euroopa Kontrollikoja sise-eeskirjadele vastava õige ja õiglase ülevaate Euroopa Kontrollikoja varade ja finantsolukorra kohta 31. detsembri 2004. aasta seisuga, samuti majandustulemuste ning tulude ja kulude kohta samal kuupäeval lõppenud eelarveaastal.

Juhime Teie tähelepanu finantsselgituste lisa 1. märkuses toodud teabele, milles selgitatakse, et kontrollikoda on esimest korda 31. detsembril 2004. aastal kirjendanud Euroopa Kontrollikoja liikmete pensionieraldise ja vastava summa (43 689 621 eurot) pikaajalise sissenõudmise liikmesriikidelt vastavalt raamatupidamiseeskirjale nr 12 “Töötajate hüvitised”; vastavasisulise otsuse võttis Euroopa Ühenduste üldeelarve suhtes kohaldatava finantsmääruse artikli 133 kohaselt vastu komisjoni peaarvepidaja 28. detsembril 2004. aastal. Eraldise summa määrati Euroopa Komisjoni tehtud kindlustusmatemaatilise hindamise põhjal.

Luxembourg, 27. september 2005

KPMG Audit S.à.r.l

audiitorid

P. WIES

Aruanne haldus- ja raamatupidamiskorra, finantsjuhtimise usaldusväärsuse ja sisekontrollisüsteemi kohta

Euroopa Kontrollikoja liikmetele

Oleme Euroopa Kontrollikoja 31. detsembril 2004. aastal lõppenud eelarveaasta aastaaruande auditi raames kontrollinud haldus- ja raamatupidamiskorda, finantsjuhtimise usaldusväärsust ja sisekontrollisüsteemi. Meie kontrolli eesmärk oli tagada kontrollikoja eri osakondadele piisav kindlus alljärgnevates küsimustes:

Kõnealused eeskirjad on:

Kontrollikoja otsusega nr 80–2003 Euroopa Liidu üldeelarve rakendamise kontrollikoja sise-eeskirjade kohta tühistatakse ja asendatakse 4. detsembri 1997. aasta otsus nr 97–47. Otsus nr 80–2003 jõustus 18. detsembril 2003.

Oleme põhjalikult kontrollinud Euroopa Kontrollikoja kontrollikeskkonda, riskihindamist, kontrollitegevust, teabe- ja kommunikatsioonisüsteeme ning juhtimismenetlusi. Algsele kirjeldavale etapile järgnes süsteemide hindamine, mis põhines alusdokumentide pistelisel kontrollimisel ja töötajate küsitlemisel. Kontrolli laad ja ulatus olid määratletud meie hinnanguga kontrollikeskkonnale. Oleme seisukohal, et meie töö annab piisava aluse teha järeldusi Euroopa Kontrollikoja menetluste, finantsjuhtimise usaldusväärsuse ja sisekontrollisüsteemi kohta.

Oleme seisukohal, et kehtivad sisekontrollieeskirjad tagavad tegevuseesmärkide rahuldava saavutamise, finantsselgituste usaldusväärse koostamise ja vastavuse õigusraamistikule.

Luxembourg, 27. september 2005

KPMG Audit S.à.r.l.

audiitorid

P. WIES

Finantsselgitused 2004. aasta 31. detsembri seisuga

Bilanss 2004. ja 2003. aasta 31. detsembri seisuga

Majandustulemuste aruanne 2004. ja 2003. aasta 31. detsembri seisuga

Eelarveaasta tulude ja kulude aruanne 2004. ja 2003. aasta 31. detsembri seisuga

Märkused 31. detsembri 2004. aasta finantsselgituste juurde

ARVESTUSPÕHIMÕTTED

BILANSS

TULUD JA KULUD

----